ועדת הכספים, כנסת 25, פרוטוקול מספר 213, 2023-09-19 00:00

אליהו (אלי) רביבו: 	 צוהריים טובים, אנחנו מחדשים את הדיון

אליהו (אלי) רביבו:  קיבלנו מספר פניות לדיון מחדש

אליהו (אלי) רביבו:      בבקשה, אדוני מנהל הוועדה

טמיר כהן: מספר פנייה ראשונה, פנייה 51 עד 53 – המשרד לשירותי דת

טמיר כהן:  הגיש את הרוויזיה חבר הכנסת - - -      

אליהו (אלי) רביבו: ולדימיר בליאק, בבקשה

ולדימיר בליאק: אני אנמק בקצרה, תודה רבה

ולדימיר בליאק:  אני הגשתי את הרוויזיה משני טעמים

ולדימיר בליאק:  הטעם הראשון, היה פה ניסיון די פסול למנוע מחברי הכנסת את כל המידע לגבי הקיצוצים המתוכננים

ולדימיר בליאק:  ורק אחרי שהתעקשנו לקבל את הפירוט המלא של הקיצוצים, כולל הקיצוץ שהוא באמת בלתי נתפס ביחידה הארצית לפיקוח על הבנייה, אז קיבלנו את המידע

ולדימיר בליאק:  אני מאוד מקווה שזה לא יחזור על עצמו, כי במקרה יש פה אנשים גם מהאופוזיציה שקוראים ולומדים את החומר לפני הדיון, אז כל ניסיון להסתיר את המידע הוא ייכשל

אליהו (אלי) רביבו:  לגביך אין עניין של מקרה

ולדימיר בליאק: זה פעם אחת

ולדימיר בליאק:  ופעם שנייה, יש לי הרבה כבוד לנציגי המשרדים, אבל לא קיבלנו את הסיבה וההסברים לגבי הצורך בהעברת הכספים האלה

ולדימיר בליאק:  אני לא הבנתי לאיזה מיזמים זה הולך במועצות הדתיות ומה השתנה מהשנה שעברה, הרי המשרד תפקד גם בשנה שעברה וסיפק את כל הצרכים של הציבור הדתי

ולדימיר בליאק:  מדוע צריך - -     

אליהו (אלי) רביבו: לפי ראות עיניך

ולדימיר בליאק: - -  מדוע צריך להוסיף עכשיו - -     

אליהו (אלי) רביבו: לפי ראות עיניך

ולדימיר בליאק: סליחה, זה מפריע לי

אליהו (אלי) רביבו: אתה עיוות פה כמה נתונים ולא הפרעתי לך, לפחות בזה אל תעוות

ולדימיר בליאק: מדוע שלושה חודשים אחרי אישור תקציב המדינה, כולל אישור תקציב של המשרד לשירותי דת, צריך להגדיל אותו ב-8%? זה באמת נשגב מבינתי, בעיקר אחרי ששאלנו שאלות ולחלק מהשאלות לא קיבלנו תשובות בכלל; ולחלק האחר לא קיבלנו תשובות מספקות

אליהו (אלי) רביבו: אני גם תמה למה רק ב-8%

ולדימיר בליאק: סליחה?     

אליהו (אלי) רביבו: לדעתי המשרד לשירותי דת צריך לקבל תקציב יותר גדול

ולדימיר בליאק: זה לפי ראות עיניך

אליהו (אלי) רביבו: נכון

אליהו (אלי) רביבו:  כמו שאתה מחזיק בדעה מסוימת - -     

ולדימיר בליאק: אבל בכל מקרה, אחרי ששלושה חודשים - - -     

אליהו (אלי) רביבו: - - אנחנו מחזיקים בדעה אחרת

אליהו (אלי) רביבו:  בשביל זה אנחנו הקואליציה

ולדימיר בליאק: אדוני, אני הגשתי את הרוויזיה, לא אתה

אליהו (אלי) רביבו: נכון, ואני מגיב לך

ולדימיר בליאק: ואחרי שרק לפני שלושה חודשים אתה אישרת את התקציב, מדוע היום, שלושה חודשים אחרי, אתה חייב להגדיל אותו ב-8%? מבחינה מקצועית אני לא מבין את זה

ולדימיר בליאק:  מבחינה מהותית, אחרי שהפרתם את כל ההבטחות שלכם בתחום יוקר המחיה וגם בתחום הביטחון האישי והביטחון; ואחרי שהכנסתם את כל המדינה לכאוס, להביא עוד ועוד מיליונים, עשרות מיליונים ומאות מיליונים, כל שבוע, לצרכים סקטוריאליים, על חשבון הצמיחה, על חשבון הכלכלה שלנו, על חשבון עתיד ילדינו, זה דבר פסול

ולדימיר בליאק:       ולכן אני קורא לחברי הוועדה: א' – לנסות לא להפריע לי כשאני מדבר; וב' – לתמוך ברוויזיה

ולדימיר בליאק:  תודה רבה

אליהו (אלי) רביבו: טוב, שמענו

אליהו (אלי) רביבו:      מי בעד? מי נגד?      

אליהו (אלי) רביבו: לא אושרה     

אליהו (אלי) רביבו: הרוויזיה לא התקבלה

טמיר כהן: פנייה מספר 61, המשרד הוא משרד ראש הממשלה, הפנייה עסקה באומן

טמיר כהן:  הגישו את הרוויזיה חבר הכנסת ולדימיר בליאק וחברת הכנסת שרן השכל

ולדימיר בליאק: אוקיי, רגע, אני לבד פה, נכון?      

משה סולומון: כן

משה סולומון:  אתה רוצה שאני אחזק אותך?     

ולדימיר בליאק: לא, לא צריך

ולדימיר בליאק:  אני מסתדר פה, לפחות בינתיים

אוריאל בוסו: הסעיף של שירותי הדת עבר?     

אליהו (אלי) רביבו: כן

ארז מלול: זהו, אתה משוחרר, אורי

ולדימיר בליאק: לצערנו

אליהו (אלי) רביבו: ממש לא

ולדימיר בליאק: אני לבד פה, חבר'ה, לא להילחץ, הכול בסדר

אליהו (אלי) רביבו: אף פעם לא תצעד לבד

ולדימיר בליאק: אני אף פעם לא לבד

אליהו (אלי) רביבו: אתה לבד בדעתך כאן, אבל זה משתקף באופן פרופורציונלי ביחס לגודלכם באוכלוסייה

ולדימיר בליאק: אני הגשתי רוויזיה בשמו של מרכז הקואליציה בוועדה, חבר הכנסת אליהו רביבו, שהייתה לו כוונה מלכתחילה להגיש את הרוויזיה

אליהו (אלי) רביבו: נכון

ולדימיר בליאק: במהלך הדיון ויתרת על הכוונה שלך

אליהו (אלי) רביבו: נכון

ולדימיר בליאק: אני חושב שאין שום סיבה שאזרחי ישראל ישלמו על הדבר הזה – שוב, לא מבחינה מקצועית ולא מבחינה ערכית, אבל בקואליציה הזאת הכול מותר וכל הגבולות נפרצו

ולדימיר בליאק:  אולי ברגע האחרון יהיו פה חברי הוועדה מהקואליציה שיתעשתו ויחשבו פעם נוספת, כי בסופו של דבר הגלגל הזה יתהפך

ולדימיר בליאק:       אתם שוברים פה את כל הכללים וחוצים את כל הגבולות, וחבל

ולדימיר בליאק:  אני קורא לחברי הוועדה לתמוך ברוויזיה

ולדימיר בליאק:  תודה

אליהו (אלי) רביבו: לפני שאנחנו נצביע על-כך, אני רק אחדד ואדייק

אליהו (אלי) רביבו:  הכוונה שלי ברוויזיה שאני שקלתי להגיש עסקה לא במהות – כי במהות אני לחלוטין מוצא צורך והצדקה – אלא אני רציתי לקבל תשובות והסברים איך נותב הכסף, כדי שנלמד להתייעל לפעם הבאה, בעזרת השם

אליהו (אלי) רביבו:  מכיוון ששוכנעתי על ידי האופוזיציה שהדיון הוא לא ענייני, ולצד זאת קיבלתי התחייבות ממשרד ירושלים ומסורת ישראל לקבל פירוט מבואר לגבי אופן המימוש של אותו תקציב, נמלכתי בדעתי ולכן החלטתי לא להגיש רוויזיה

ולדימיר בליאק: אבל זה לא נראה לך סביר לקבל את ההסבר והפירוט לפני שאתה מצביע?      

אליהו (אלי) רביבו: אני מבין שהאישור, כפי שאמר יושב-ראש הוועדה הקבוע, הוא כדלהלן

אליהו (אלי) רביבו:  אני מקבל את זה, זה דבר שאנחנו מכירים אותו

אליהו (אלי) רביבו:  הוא לא קורה כדבר שבשגרה, אבל הוא גם לא חריג עד כדי כך

אליהו (אלי) רביבו:  זוהי תשובתי והתייחסותי

אליהו (אלי) רביבו:  אני התייחסתי כי שמי שורבב, ואני לוקח אחריות מלאה על כוונותיי ועל החלטותיי

ולדימיר בליאק: אתה אמרת את זה בדיון, אתה יודע?      

אליהו (אלי) רביבו: נכון, חד משמעית

ארז מלול: הוא לא מתכחש

ולדימיר בליאק: אני מתייחס רק לדברים שנאמרו בדיון

אליהו (אלי) רביבו: 	 אוקיי, אז אנחנו נצביע

אליהו (אלי) רביבו:       מי בעד? 	 

ולדימיר בליאק: 	 	אני בעד

אליהו (אלי) רביבו: 	 מי נגד?     

אליהו (אלי) רביבו: לא אושרה     

אליהו (אלי) רביבו:  	הרוויזיה לא עברה

אליהו (אלי) רביבו:       נעבור בבקשה להצבעה השלישית, האחרונה

טמיר כהן: הפנייה האחרונה היא פנייה 29 עד 30 – משרד העלייה והקליטה

טמיר כהן:  הגיש את הרוויזיה חבר הכנסת עודד פורר

ולדימיר בליאק: ברשותך, אני אנמק

אליהו (אלי) רביבו: למה? זה מותר לו?     

טמיר כהן: - - -      

תמר בנתורה: - - -      

טמיר כהן: בסדר, בסדר

ולדימיר בליאק: תן לי 30 שניות, זה לא ייקח הרבה זמן

ולדימיר בליאק:  אנחנו - - -      

אליהו (אלי) רביבו: אין בעיה, מתוך כבוד על פועלך המקצועי

אליהו (אלי) רביבו:  צריך לומר את האמת, חבר הכנסת ולדימיר בליאק לא מדבר אם הוא לא עושה שיעורי בית ולא חוקר כל נושא ונושא

משה סולומון: - - -      

אליהו (אלי) רביבו: נכון

ולדימיר בליאק: לא, אני גם יודע מה הסיבה

אליהו (אלי) רביבו: גם אם אנחנו מחזיקים בגישות שונות, אני לא חולק חלילה וחס על התובנות המקצועיות שלו לאורך הדרך

אליהו (אלי) רביבו:  הוא איש מקצוע

ולדימיר בליאק: תודה רבה

ולדימיר בליאק:  מכיוון שאני גם חבר ועדת העלייה והקליטה - -      

אליהו (אלי) רביבו: פעיל בנושא

ולדימיר בליאק: - - ומכיר את הנושא - -      

אליהו (אלי) רביבו: נכון

ולדימיר בליאק: - - כמובן שאנחנו לא מתנגדים לרוב סעיפי הפנייה

ולדימיר בליאק:  מה שכן, המשרד הקפיא לפני מספר ימים את התוכנית לקליטת מדענים עולים, בגלל המחסור התקציבי של 13 מיליון שקל

ולדימיר בליאק:  אפרופו, בשבועיים האחרונים אנחנו העברנו מאות מיליוני שקלים לטובת המגזר החרדי

ולדימיר בליאק:  אני חושב שזה אינטרס משותף שלנו, של כולנו, גם של קואליציה וגם של אופוזיציה, להמשיך את התוכנית הזאת

ולדימיר בליאק:  היא חשובה למדע, היא חשובה לעתיד הכלכלה שלנו, היא חשובה לעתיד העלייה

ולדימיר בליאק:       ההקפאה הזאת פוגעת בערך העלייה, ולכן אני חושב שהיה ראוי לקחת חלק מכספי הפנייה ולהעביר אותו לצורך ההמשך של התוכנית הזאת

ולדימיר בליאק:  לצערי זה לא נעשה, וזו הסיבה שאני מגיש את הרוויזיה הזאת

ולדימיר בליאק:  תודה

אליהו (אלי) רביבו: לצערי הזיקה שאתה מנסה לייצר, לא בפעם הראשונה, בהקשה בין סעיף אחד לסעיף אחר, יוצרת העמקת הקיטוב

אליהו (אלי) רביבו:  אני מצר על כך

ולדימיר בליאק:  בוא אני אסביר לך למה

ולדימיר בליאק:  בסופו של דבר התקציב של מדינת ישראל מסתכם בארבע מאות ומשהו מיליארדי שקלים

ולדימיר בליאק:  זה לא משהו שהוא בלתי מוגבל

אליהו (אלי) רביבו: 475, אם אני זוכר נכון

ולדימיר בליאק: ולכן, כשאתם לוקחים מאות מיליונים מסעיפים מסוימים ומעבירים אותם לסעיפים אחרים - -      

אליהו (אלי) רביבו: אתה אומר דבר שהוא לא מדויק, אבל למה שאני אפריע לתזה שלך?   

ולדימיר בליאק: - - זה מה שיוצר את הזיקה - -      

אליהו (אלי) רביבו: אוקיי, הבנתי

ולדימיר בליאק: - - כי הכסף הוא לא משאב בלתי נגמר

ולדימיר בליאק:  מכיוון שהעדפתם צרכים מסוימים, אתם פוגעים היום במדענים עולים והדבר הזה חייב להיאמר

אליהו (אלי) רביבו: טוב, הבנתי

אליהו (אלי) רביבו:  השמעת את גישתך היטב

אליהו (אלי) רביבו:       מי בעד? מי נגד?      

אליהו (אלי) רביבו: לא אושרה     

אליהו (אלי) רביבו: הרוויזיה לא עברה

אליהו (אלי) רביבו:       תודה רבה, הישיבה נעולה